
РЕШЕНИЕ

№ 45/18.05.2011 г.

ПРОТОКОЛ № 7/18.05.2011 г.

ОТНОСНО: Удостояване със званието “Почетен гражданин на град Елена”

Във връзка с предстоящия празник на град Елена 21 май „Свети равноапостоли Константин и Елена”, предлагам със званието „Почетен гражданин на град Елена” да бъде удостоен г-н Стоян Мартинов Сираков.
Стоян Сираков е роден на 22.07.1922 г. в с. Марафелци. Основното си образование завършва в училището в с. Блъсковци, средно в ІІІ-та мъжка гимназия в гр. София. Записва право в Софийския университет, но започва войната и заминава на фронта. Във войната два пъти е награждаван с орден за храброст.
След войната завършва школа за запасни офицери. Произведен е в чин подпоручик. Работил е като командир на общовойскови полк в гр. Плевен, във военното училище „Васил Левски” гр. Велико Търново, в поделение в гр. Шумен и в с. Бояново.
Завършва висше образование „Икономика и организация на селското стопанство”. Бил е директор на Машино-тракторна станция, на Клон за нестандартно оборудване и монтаж и зам. председател на АПК в град Елена. Предприятията, които е ръководил, са били първенци благодарение на организационните му качества и доброто отношение към хората.
Г-н Сираков З0 години е председател на общинската организация на участниците в Отечествената война. Дългогодишен председател е на футболния клуб в града.
В работа си като стопански ръководител и общественик се отличава с добрите си организационни и управленски умения. Носител е на орден „Червено знаме на труда”.
Г-н Стоян Сираков безспорно е един от заслужилите стопански ръководители и общественици, допринесли за развитието на Еленския край.
На основание чл.21, ал.1, т.22 от Закона за местното самоуправление и местната администрация, във връзка с раздел ІІІ т.1 от Статута за присъждане и връчване на званието “Почетен гражданин на град Елена”, ОБЩИНСКИ СЪВЕТ – ЕЛЕНА

РЕШИ:

Удостоява СТОЯН МАРТИНОВ СИРАКОВ със званието “Почетен гражданин на град Елена”.

